Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 1143

14. Gazdaság Sok pénzt akarok keresni. A tanuló feladata, hogy a kártyákon bemutatott életcélokat rangsorolja. Figyelje meg, mi kerül az 1–5 helyre, ezek a vezető értékek mennyire és hogyan érvényesülnek jelenleg az életében. E gyakorlat során feltárt értékrangsort hasonlítsa össze az előző kérdőív eredményeivel! 2006/79/II. szám A pályaorientációs kerettanterv 6. számú melléklete A TANULÁSI STÍLUSOK KÉRDŐÍVE Az évek során biztosan kialakítottad saját tanulási szokásaidat. Feltehetően szívesen fogadnál minden további javulást ezen a téren. Ez a kérdőív segít megtalálni a saját tanulásod szempontjából legérzékenyebb területeket. A kérdőív kitöltése várhatóan 10-15 percig tart, de nincs korlátozva. Nincsenek jó vagy rossz válaszok. Ha egy állítással inkább egyetértesz, mint nem, akkor karikázd be az állítás sorszámát. Ha inkább nem értesz vele egyet, akkor húzd át az állítás sorszámát. Mielőtt a kiértékelésbe kezdesz, győződj meg arról, hogy egyetlen állítást sem hagytál ki. A kiértékelést mindenki saját maga végzi. A végeredmény használhatósága azon múlik, hogy mennyire őszintén töltöd ki a kérdőívet.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes